# Brunszvik Teréz

### A Wikipédiából, a szabad lexikonból.

Brunszvik Teréz (korompai gróf), (eredetileg Brunswick) (Pozsony, 1775. július 27. – Pest, 1861. szeptember 23.) az első magyarországi óvodák megalapítója

## [szerkesztés] Élete

Apja Brunswick Antal gróf volt. Az 1800-as évek elején özvegységre jutott édesanyjával. Magyarországon és Bécsben lakott, később nővérével, özvegy Deym Jozefin grófnéval és annak két fiával Oroszországban, azután Svájcban élt. Itt ismerkedett meg Iverdunban Pestalozzival, aki nagy hatással volt rá. Később elvállalta testvére gyermekeinek nevelését és tanítását Csehországban, ezután Budára költözött.

Az első óvodát – korabeli nevén: kisdedóvót – ő nyitotta meg az egész Habsburg Monarchiában, 1828. június 1-jén, Angyalkert név alatt, édesanyja budai házában, a mai Mikó utca és Attila út sarkán. További 11 óvodát indított útjára, haláláig 80-ra nőtt ezen intézmények száma.

Arcképét Barabás Miklós készítette el, szobrát, mely Aradi Zsigmond munkája 1871. november 5-én leplezték le és a Magyar Nemzeti Múzeumban helyezték el.

## [szerkesztés] Írásban megjelent munkái

1. Felszólítás egy intézet felállítása iránt, melyet a kis gyermekeket gyámnevelő intézetek számára tanítók készítenének hazánk minden részeiben. Hely és év n. 4r.

2. Rajza azon véghetetlen haszonnak, melyeket a kis gyermekek oskolái nyújtanak. Hely és év n. 4r.

3. Rendszabási a nemzeti egyesületnek, a kisdedek koránti nevelésére nézve gyám- és képzőintézetek által. Pest, 1830.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/r/u/Brunszvik_Ter%C3%A9z_fb1a.html"

Kategória: 19. századi magyar pedagógusok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Esperanto